b'\n_START_ARTICLE_\n\xc4\x8castnik\n_START_PARAGRAPH_\n\xc4\x8castnik, tudi oficir (angle\xc5\xa1ko Commissioned Officer, nem\xc5\xa1ko Offizier) je pripadnik oboro\xc5\xbeenih sil, ki je izobra\xc5\xbeen in dolo\xc4\x8den za poveljevanje voja\xc5\xa1kih enot/formacij._NEWLINE_\xc4\x8castniki so poobla\xc5\xa1\xc4\x8deni s strani vlade, da z ukazovanjem pod\xc4\x8dastnikom in vojakom izvr\xc5\xa1ujejo ukaze prejete od nadrejenih. V dolo\xc4\x8denih okoli\xc5\xa1\xc4\x8dinah (vojno stanje) imajo za izvr\xc5\xa1evanje ali prepre\xc4\x8devanje neizv\xc5\xa1revanja pravico uporabiti kakr\xc5\xa1nokoli prisilo ali ukrep (tudi usmrtitev)._NEWLINE_Vsak rod oboro\xc5\xbeenih sil ima po navadi lasten \xc4\x8dinovni sistem, a ve\xc4\x8dinoma se najbolj razlikujejo \xc4\x8dini kopenske vojske in vojne mornarice. Tako imamo v Slovenski vojski dvojni \xc4\x8dastni\xc5\xa1ki \xc4\x8dinovni sistem: \xc4\x8dastni\xc5\xa1ki \xc4\x8dini kopenske vojske in vojnega letalstva ter \xc4\x8dini pomorskih \xc4\x8dastnikov.'